google/wiki40b huggingface dataset:
दखनी मुस्लिम

दखनी मुस्लिम या दक्कनी मुसलमान, दक्षिणी भारत के दक्कन क्षेत्र में रहने वाले विभिन्न जातीय पृष्ठभूमि से विविध लोगों का एक समुदाय हैं, और उर्दू का एक रूप, दखनी भाषा बोलते हैं।  समुदाय की अपनी अलग जातीय पहचान है, लेकिन दखिनी मुसलमान विभिन्न मूल और विदेशी जातीय पृष्ठभूमि से आते हैं। उनका इतिहास बहमनी सल्तनत तक जाता है, जो दक्षिण भारत का पहला स्वतंत्र मुस्लिम साम्राज्य था।  और दक्कन सल्तनत जो इसके के बाद थे।  स्थानीय द्रविड़ और इंडो आर्यन विरासत के अलावा दखनी मुसलमानों में अरब, फारसी और तुर्की के पूर्वजों से भी हैं।  दखनी मुसलमान पूरे दक्षिण भारत में कई जगहों पर पाए जाते हैं, जो दक्षिण महाराष्ट्र से उत्तरी कर्नाटक, तेलंगाना, आंध्र प्रदेश और केरल समेत उत्तरी तमिलनाडु में फैले हुए हैं, जहां उत्तर से दखन मुस्लिम प्रवासित हुए और वहां एक समुदाय बना दिया।  यह एक बड़ा समुदाय है, खासकर दखनी मुस्लिम पाकिस्तान में भी पाए जाते हैं, जहां वे भारतीय आजादी के बाद बस गए। उर्दू भाषी अल्पसंख्यक पाकिस्तान, मुहजिरियों का एक हिस्सा बन गए।
बैकलिंक

बैकलिंक (Backlink) कुछ वेबसाइटों द्वारा दी जानी वाली वह कड़ी है जो उपयोगकर्त्ता को पुनः पुराने पृष्ठ पर लेकर चला जाता है जिससे वह आया है।
वारेन एंडरसन

वारेन एंडरसन भोपाल गैस काण्ड की त्रासदी के समय यूनियन कार्बाईड के अध्यक्ष और सी ई ओ थे। दुर्घट्ना के ४ दिन के पश्चात, ७ दिसम्बर १९८४ को वे भोपाल आए जहाँ उन्हें गिरफ्तार कर लिया गया परन्तु ६ घन्टे के बाद उन्हे २१००$ के मामूली जुर्माने पर मुक्त कर दिया गया।
उनकी मृत्यु सितंबर 2014 में गुमनामी का जीवन जीते हुए हुई।
सौदागर (1991 फ़िल्म)

संक्षेप

यह फिल्म मंधारी, एक बूढ़े अपंग व्यक्ति के साथ शुरू होती है, जो कुछ दोस्तों की कहानी कुछ बच्चों को सुना रहा है। कहानी में, जमींदार का पुत्र राजेश्वर सिंह और एक गरीब लड़का वीर सिंह, दोस्त बन गए। एक दूसरे को राजू और वीरू बुलाने लगते हैं। वे जैसे-जैसे बड़े हो जाते हैं, राजू वीरू के साथ अपनी बहन पलिकांता की शादी की व्यवस्था करने का फैसला करता है। हालाँकि दहेज की माँग करने वाले ससुराल वालों के कारण एक लड़की की शादी बाधित हो जाती है। वीरू उससे शादी करके लड़की और उसके माता-पिता के इज्जत को बचाने के लिए कदम उठाता है। राजू इससे चौंक गया है जबकि उसकी बहन जो वीरू को पसंद करती थी, आत्महत्या कर लेती है। उजड़ा हुआ और परेशान राजू अब घोषणा करता है कि वीरू जो भी हुआ उसके लिए पूरी तरह उत्तरदायी है और अब उसका जानी दुश्मन है।
चुनिया नामक व्यक्ति दोनों पक्षों को युद्ध में रखकर राजेश्वर के पैसे ऐंठने शुरू करता है। चुनिया वीर के बेटे विशाल को मरवा देता है। वो सोचता है कि राजेश्वर वीर को खत्म करने के लिए कुछ भी कर सकता है। वर्षों में तनाव बढ़ता है। मंधारी, जिसे अब भिखारी और कहानी का हिस्सा बताया गया है।  कुछ भाग्यशाली लोगों में से एक है, जिसे किसी भी तरफ से मौत का कोई डर नहीं है। यहाँ, राजेश्वर की पोती राधा और वीर का पोता वासु एक दूसरे से मिलते हैं। राधा और वासु शत्रुता से अनजान हैं और प्यार में पड़ते हैं। जब मंधारी को इस बारे में पता लगा है, तो वह खुशी से प्रेमियों को सच बताता है। फिर, वह शत्रुता को समाप्त करने की अपनी योजनाओं को प्रकट करता है।
इस बीच, चुुनिया ने पूरी तरह से राजेश्वर के गढ़ में घुसपैठ की। वह एक बार फिर आग लगाने का फैसला करता है। वे वीरू के क्षेत्र से अमला नाम की एक लड़की का अपहरण, बलात्कार और हत्या करता है। चुनिया की चाल काम करती है, प्रेमियों भी उजागर हो जाते हैं। हालाँकि, चुनिया की किस्मत लंबे समय तक नहीं टिकती है। चुनिया के आदमियों ने राजेश्वर पर हमला किया और चुनीया का असली चेहरे को उजागर किया। एक परेशान राजेश्वर और एक सहानुभूति पूर्ण वीर अंततः दशकों की अपनी शत्रुता को खत्म करते हैं। यहाँ, चुनिया की बेताबी बढ़ती है और वो राधा और वासु का अपहरण कर लेता है। दोनों पक्षों के लोग चुुनिया के खिलाफ लड़ने के लिए एकजुट हो जाते हैं।
जल्द ही, राधा और वासु बचाए गए, लेकिन वे इस तथ्य से अनजान हैं कि उनके दादाजी मिल गए हैं। राजू और वीरू चुनिया को मार देते हैं, लेकिन खुद घायल हो जाते हैं। जैसे-जैसे मित्र एक-दूसरे की बाहों में मर जाते हैं, इस दोस्ती और शत्रुता का अंतिम अध्याय बंद हो जाता है। कहानी वर्तमान में लौटती है जिसमें पता चलता है कि राधा और वासु ने विवाह किया था। उन्होंने अपने दादा दादी के नाम पर एक ट्रस्ट बनाया था, जो बच्चों को शिक्षा प्रदान कर रहा है। मंधारी कहानी उन्हीं को सुना रहा है। राधा और वासु ने स्कूल का उद्घाटन आरती के सामने किया।
सुंदर देवधर

सुंदर देवधर (शादी के बाद नाम सुंदर पटवर्धन) भारत से एक महिला बैडमिंटन खिलाड़ी  है। वह भारत के क्रिकेट लीजेंड डी. बी. देवधर की बेटी हैं। 

कैरियर

सुंदर देवधर ने 1942 में अपना पहला राष्ट्रीय खिताब अपनी बहन तारा देवधर के साथ महिला युगल में जीता था। 1942 और 1954 के बीच देवधर बहनें सुमन, सुंदर और तारा भारतीय राष्ट्रीय बैडमिंटन चैंपियनशिप पर हावी रही।
आषाढ शुक्ल नवमी

आषाढ शुक्ल नवमी भारतीय पंचांग  के अनुसार चतुर्थ माह की नौवी तिथि है, वर्षान्त में अभी २६१ तिथियाँ अवशिष्ट हैं।
१०५९ ईसा पूर्व

१०५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गंगा की सहायक नदियाँ

गंगा नदी भारत की एक प्रमुख नदी है। इसका उप द्रोणी क्षेत्र भागीरथी और अलकनंदा में हैं, जो देवप्रयाग में मिलकर गंगा बन जाती है। यह उत्तराखंड, उत्तर प्रदेश, बिहार और पश्चिम बंगाल से होकर बहती है। राजमहल की पहाड़ियों के नीचे भागीरथी नदी, जो पुराने समय में मुख्‍य नदी हुआ करती थी, निकलती है जबकि पद्मा पूरब की ओर बहती है और बांग्लादेश में प्रवेश करती है। यमुना, रामगंगा, घाघरा, गंडक, कोसी, महानदी और सोन गंगा की महत्त्वपूर्ण सहायक नदियाँ है।चंबल और बेतवा महत्‍वपूर्ण उप सहायक नदियाँ हैं जो गंगा से मिलने से पहले यमुना में मिल जाती हैं। पद्मा और ब्रह्मपुत्र बांग्‍लादेश में मिलती है और पद्मा अथवा गंगा के रूप में बहती रहती है।
गंगा में उत्तर की ओर से आकर मिलने वाली प्रमुख सहायक नदियाँ यमुना, रामगंगा, करनाली (घाघरा), ताप्ती, गंडक, कोसी और काक्षी हैं तथा दक्षिण के पठार से आकर इसमें मिलने वाली प्रमुख नदियाँ चंबल, सोन, बेतवा, केन, दक्षिणी टोस आदि हैं। यमुना गंगा की सबसे प्रमुख सहायक नदी है जो हिमालय की बन्दरपूँछ चोटी के आधार पर यमुनोत्री हिमखण्ड से निकली है। हिमालय के ऊपरी भाग में इसमें टोंस तथा बाद में लघु हिमालय में आने पर इसमें गिरि और आसन नदियाँ मिलती हैं। इनके अलावा चम्बल, बेतवा, शारदा और केन यमुना की अन्य सहायक नदियाँ हैं। चम्बल इटावा के पास तथा बेतवा हमीरपुर के पास यमुना में मिलती हैं। यमुना इलाहाबाद के निकट बायीँ ओर से गंगा नदी में जा मिलती है। रामगंगा मुख्य हिमालय के दक्षिणी भाग नैनीताल के निकट से निकलकर बिजनौर जिले से बहती हुई कन्नौज के पास गंगा में जा मिलती है। 
करनाली मप्सातुंग नामक हिमनद से निकलकर अयोध्या, फैजाबाद होती हुई बलिया जिले के सीमा के पास गंगा में मिल जाती है। इस नदी को पर्वतीय भाग में कौरियाला तथा मैदानी भाग में घाघरा कहा जाता है। गंडक हिमालय से निकलकर नेपाल में 'शालग्रामी' नाम से बहती हुई मैदानी भाग में 'नारायणी' उपनाम पाती है। यह काली गंडक और त्रिशूल नदियों का जल लेकर प्रवाहित होती हुई सोनपुर के पास गंगा में मिल जाती है। कोसी की मुख्यधारा अरुण है जो गोसाई धाम के उत्तर से निकलती है। ब्रह्मपुत्र के बेसिन के दक्षिण से सर्पाकार रूप में अरुण नदी बहती है जहाँ यारू नामक नदी इससे मिलती है। इसके बाद एवरेस्ट कंचनजंघा शिखरों के बीच से बहती हुई अरूण नदी दक्षिण की ओर ९० किलोमीटर बहती है जहाँ इसमें पश्चिम से सूनकोसी तथा पूरब से तामूर कोसी नामक नदियाँ इसमें मिलती हैं। इसके बाद कोसी नदी के नाम से यह शिवालिक को पार करके मैदान में उतरती है तथा बिहार राज्य से बहती हुई गंगा में मिल जाती है। अमरकंटक पहाड़ी से निकलकर सोन नदी पटना के पास गंगा में मिलती है।
मध्य प्रदेश के मऊ के निकट जनायाब पर्वत से निकलकर चम्बल नदी इटावा से ३८ किलोमीटर की दूरी पर यमुना नदी में मिलती है। काली सिंध, बनास और पार्वती इसकी सहायक नदियाँ हैं। बेतवा नदी मध्य प्रदेश में भोपाल से निकलकर उत्तर-पूर्वी दिशा में बहती हुई भोपाल, विदिशा, झाँसी, जालौन आदि जिलों में होकर बहती है। इसके ऊपरी भाग में कई झरने मिलते हैं किन्तु झाँसी के निकट यह काँप के मैदान में धीमे-धीमें बहती है। इसकी सम्पूर्ण लम्बाई ४८० किलोमीटर है। यह हमीरपुर के निकट यमुना में मिल जाती है। इसे प्राचीन काल में वत्रावटी के नाम से जाना जाता था। भागीरथी नदी के दायें किनारे से मिलने वाली अनेक नदियों में बाँसलई, द्वारका, मयूराक्षी, रूपनारायण, कंसावती और रसूलपुर नदियाँ प्रमुख हैं। जलांगी और माथा भाँगा या चूनीं बायें किनारे से मिलती हैं जो अतीत काल में गंगा या पद्मा की शाखा नदियाँ थीं। किन्तु ये वर्तमान समय में गंगा से पृथक होकर वर्षाकालीन नदियाँ बन गई हैं।
जान मुहम्मद जमाली

मीर जान मुहम्मद ख़ान जमाली, एक पाकिस्तानी राजनेता हैं, जो बलोचिस्तान के मुख्यमंत्री तथा पाकिस्तान की सेनेट के अध्यक्ष भी रह चुके हैं। जमाली का जन्म बलोचिस्तान के शहर उस्ता मुहम्मद में हुआ था। वे एक प्रमुख बलोच नेता मीर नूर मुहम्मद जमाली के पुत्र हैं।
आडू़ (रंग)

आडू़ रंग [[गुलाबी एवं नारंगी को मिलाने पर बनता है। इसका नाम इसी नाम के फल पर दिया गया है, जो कि इसी आभा का होता है।
गाइड (उपन्यास)

सारांश

राजू एक रेलवे गाइड है जो रोजी का दीवाना हो जाता है। रोजी, मार्को नामक एक मानवशास्त्री की उपेक्षित पत्नी है। रोजी को नृत्य से बेहद लगाव था, लेकिन मार्को उसे इसकी अनुमति नहीं देता है। राजू की बात मानकर रोजी ने एकबार फिर अपने सपनों को पूरा करने और मार्को को छोड़ देने का मन बनाया। राजू, रोजी का स्टेज प्रबंधक बन गया और राजू के प्रबंधन कौशल के कारण वह जल्द ही सफल नर्तकी बन गई। लेकिन राजू के मन में अहम आ गया और उसने रोजी पर नियंत्रण की कोशिश की। धीरे-धीरे राजू और रोजी के बीच के रिश्ते कड़वे होते गए। मार्को एकबार फिर सामने आता है। उधर राजू जालसाजी के एक मामले में फंस जाता है और उसे दो साल की कैद हो जाती है। सजा पूरा कर जब राजू जेल से बाहर आता है तो एक गांव के लोग उसे साधु मान मान लेते हैं। तब तक उसके मन में मालगुड़ी और रोजी के प्रति विरक्ति हो जाती है और उसी गांव के एक परित्यक्त मंदिर में शरण ले लेता है। वह छोटी-मोटी समस्याओं में गांव वालों की मदद करता है और इस तरह वह नामी साधु हो जाता है। एकबार उस गांव में अकाल पड़ता है। तब गांव वाले उसे वर्षा के लिए उपवास करने को कहते हैं। लोगों की बात मानकर राजू उपवास पर बैठ जाता है। मीडिया द्वारा प्रचारित करने पर उसे देखने दूर-दूर से लोग आते हैं। उपवास की दशा में कई दिन बीत गए। एक दिन वह जब नदी के किनारे पूजा अर्चना के लिए पहुंचता है तो उसे लगता है कि पहाड़ से पानी गिर रहा है। उपन्यास के अंत में भी इस प्रश्न का उत्तर नहीं मिल पाता है कि क्या राजू भूख से मर जाता है या अकाल समाप्त हो जाता है।

रोजी का चरित्र

रोजी गाइड के सबसे प्रमुख पात्रों में से एक है। उपन्यास में उसे एक सुंदर नर्तकी के रूप मे प्रस्तुत किया गया है, जिसकी मार्को नामक मानवशास्त्री से शादी हो जाती है। शादी रोजी के लिए अभिशाप साबित होता है क्योंकि मार्को अपने काम के सिवा कुछ नहीं देखता है। रोजी की भावना को समझने की कोशिश भी नहीं करता है। रोजी नृत्य के प्रति दीवानी है। लेकिन मार्को उसे नाचने की अनुमति नहीं देता है। वह हर तरह से कोशिश करती है लेकिन उसे सफलता नहीं मिलती है। जब मार्को उसे मालगुड़ी में छोड़ देता है तो वह राजू के साथ रहने लगती है और अपना पूरा समय नृत्य को देने लगती है। रोजी धार्मिक प्रवृति की है और वह देवी सरस्वती में विश्वास करती है। उसके ऑफिस में कांसे की नजराज की मूर्ति होती है। वह धन-दौलत को लेकर लोगों के भेदभाव नहीं करती थी। राजू अमीर और प्रभावी लोगों से मिलना पसंद करता है लेकिन रोजी ऐसे लोगों को भाव नहीं देती. कलाकार होने के नाते वह कलाकारों का आदर करती है और उनके बीच में रहना चाहती है। 
सफलता उसमें अभिमान नहीं भरती है बल्कि वह नृत्य में सफल कैरियर के बावजूद जमीन से जुड़ी रहती है। एकबार राजू इस बात से गुस्सा जाता है कि रोजी उसके साथ समय नहीं बिताकर कलाकारों के साथ समय बिताती है। 
रोजी परंपरागत भारतीय पत्नी की तरह है। वह अपने पति को भगवान की तरह मानती है। लेकिन उसका पति उसे एक वस्तु समझता है और उसकी कला को बंदर की उछल-कूद. वह उसका अपमान करता है। जब मार्को को रोजी और राजू के नजदीकी रिश्ते के बारे में पता चलता है तो वह क्षुब्ध हो जाती है और उसकी उपेक्षा करता है। रोजी ने मार्को को बदलना चाहा लेकिन वह नहीं बदला. इससे पता चलता है कि रोजी बहुत सहनशील और आशावान प्रवृति की थी। सफल नर्तकी बनने के बाद भी उसके मन में अपने पति के प्रति सम्मान का भाव था।
केलवणे

केळवणे/ केलवणे गाँव महाराष्ट्र राज्य के रायगढ़ जिले के पनवेल तहसील के दक्षिण-पश्चिम क्षेत्र में बसा हैं।
ईरान में यूरोपीय हस्तक्षेप

पृष्ठभूमि

यूरोप में औद्योगिक क्रांति होने की वजह से वहाँ की सेना आधुनिक मशीनों तथा हथियारों से लैश हो गई थी। हाँलांकि बारूद के प्रयोग में ईरानी यूरोपी शक्तियों से अग्रणी रहे थे पर तकनीक के कुल इस्तेमाल में एशियाई देशों के पिछड़ जाने की वजह से वे लाचार थे। ब्रिटिश ईस्ट इंडिया कंपनी को ईरान में व्यापार करने की अनुमति 1616 में मिली। सबसे पहले किसी ईरानी शासक द्रारा योरोपी औपनिवेशिक ताकत की मदद लेने का क्रम तब शुरु हुआ जब उस समय के नौसेनिक ताकत पुर्तगाल के होरमुज जलडमरुमध्य से प्रभाव हटाने के लिए सफ़वी वंश के शासक अब्बास ने ब्रिटिश ईस्ट इंडिया कंपनी की मदद 1620 में ली। लेकिन ये एक एकाकी मामला था। 
सन् १८०० में ब्रिटिश ईस्ट इंडिया कंपना ने जॉन मैल्कम को ईरान का प्रभारी बनाया और इस समय से ब्रिटेन-ईरान रिश्तों में मोड़ आने लगे। ब्रिटेन को डर था कि मध्य एशिया के बाद अगर रूसी ज़ार अफ़गानिस्तान पर अधिकार कर लें तो ब्रिटिश भारतीय साम्राज्य की रक्षा करना उनके लिए मुश्किल होगा। इसलिए वो अफ़ग़ानिस्तान में में स्थापित होना चाहते थे। कई अफ़गान युद्धों के बाद उनका ध्यान ईरान की ओर गया।

प्रतिद्वंदिता

सन् १७९८ में नेपोलियन के मिस्र पर आक्रमण और १७९६ में एक फ्रांसिसी दल के ईरान की यात्रा पर जाने के बाद ब्रिटेन को भारत में फ्रांसिसी दावा मजबूत होने की दृष्टि से देखने लगे। उस समय तक ब्रिटिश राज संपूर्ण भारत में नहीं आय़ा था और वे भारत को एक महत्वपूर्ण औपनिवेशिक संभावना मानते थे। इस बात को ध्यान में रखते हुए १८०१ में ईरान के साथ एक संधि पर हस्ताक्षर हुए जिसमें फतह अली शाह ने वादा किया कि यदि अफ़गान भारत पर आक्रमण करते हैं तो वो अफ़ग़ानिस्तान पर चढ़ाई करेगा। और साथ ही फ्रांस को ईरान में किसी व्यापार की अनुमति नहीं मिलेगी। इसके एवज में कंपनी ने फ्रांसिसी आक्रमण की स्थिति में तोपों और सामरिक अस्त्र देने का वादा किया। लेकिन इस संधि में रूस का ज़िक्र नहीं था जो उत्तर में एक बड़ा साम्राज्य खड़ा कर चुके थे और लगातार आक्रमण भी कर रहे थे।

उत्तर के रूसी आक्रमण

१७९९ में जॉर्जिया में उत्तराधिकारी के न होने के बाद रूसियों ने सत्ता पर अधिकार कर लिया और आज़री शहर गंजा पर भी 1804 में अधिकार कर लिया। इसी बीच नेपोलियन ने रूस पर हमला कर दिया और ब्रिटेन ने रूस के साथ नेपोलियन के खिलाफ एक संधि की।
ईरान पर हमले उत्तर में रूसियों द्वारा किये गए जो पीटर महान के समय से चलाए गए सैनिक विजय अभियान के अनुगामी थे। 1813 तक लड़ाई चलने के बाद गुलिस्तान में रुसियों और क़ाजार शासकों के बीच संधि हुई जिसमें जॉर्जिया और कॉकेशस के अन्य हिस्सों पर रूसी प्रभुता को मान लिया गया। एक दूसरी लड़ाई के बाद सन् 1828 में तुर्कमनचाई की संधि हुई जिसमें कॉकेशस के दक्षिणी क्षेत्रों पर भी, अरस नदी तक, रूसियों का अधिकार हो गया।
उधर दक्षिण में समुद्र के रास्ते 1856 में ब्रिटेन ने आक्रमण किया और कई द्वीपों पर कब्जा कर लिया। पर वे वापस लौट गए। इससे पहले ब्रिटिश अफ़गानिस्तान के साथ एक युद्ध (1839-42) कर चुके थे जिसमें शुरु में जीतने के बाद वे अफ़गानिस्तान से बहुत दुर्दशा झेलने के बाद निकल चुके थे। इस युद्ध के कारणों में ईरान पर बढ़ता रूसी प्रभुत्व भी शामिल था। लेकिन उत्तर में कैस्पियन सागर की दूसरी तरफ़, पूर्व में, रूसी लगातार युद्ध लड़ रहे थे। सन् 1881 तक रूसी तुर्कमेनिस्तान और उज़्बेकिस्तान को हथिया चुके थे और इस तरह ईरान की उत्तर-पूर्वी सीमा तक आ चुके थे।
विऐमीनन

किसी अणु से अमीनो समूह को निकाल देना विएमीनन (Deamination) कहलाता है। जो एंजाइम इस कार्य में सहायक होते हैं उन्हें विएमीनक (deaminases) कहते हैं। मानव शरीर में विएमीनन मुख्यतः यकृत में होता है। किन्तु ग्लूटामेट का विएमीनन वृक्क में होता है। विएमीनन की प्रक्रिया के द्वारा एमिनो अम्ल तोड़े जाते हैं (यदि प्रोटीन का अधिक सेवन किया जा रहा हो)।
अमीनो समूह के कोई 20 प्रकार के तेज़ाब होते हैं जिनका प्रयोग किसी न किसी बैक्टेरिया में होता है। अधिकांश बायोकेमिकल परीक्षण प्रोटीन और अमीनो तेज़ाब के प्रयोग पर आधारित होते हैं।
धीरेन्द्रनाथ चौधुरी

धीरेन्द्रनाथ चौधुरी बनाएँ (बांग्ला : ধীরেন্দ্রনাথ চৌধুরী; 1870–1938) एक विद्वान, अध्यापक एवं समाजसुधारक थे।
जगन्नाथ प्रसाद चतुर्वेदी

जगन्नाथ प्रसाद चतुर्वेदी (जन्म :१८७५ मलयपुर (मुंगेर, बिहार ) हिन्दी के हास्य रस के कवि, साहित्यकार एवं पत्रकार थे। १९२२ में उन्होने हिन्दी साहित्य सम्मेलन के अध्यक्षता की थी। उन्हें 'हास्यावतार' कहा जाता है।
सिंधिया स्कूल

सिंधिया स्कूल ग्वालियर में स्थित एक महाविद्यालय है।
जॉन स्टूवर्ट मिल

परिचय

बचपन में कुशाग्र-बुद्धि और प्रतिभाशाली था। दर्शन, अर्थशास्त्र, फ्रेंच, ग्रीक तथा इतिहास का अध्ययन किया। 17 वर्ष की उम्र में ईस्ट इंडिया कंपनी की सेवा में प्रविष्ट हुआ और 35 वर्ष तक सेवा करता रहा। स्त्री, श्रीमती टेलर, समाजवादी थीं और मिल को समाजवाद की ओर खींचने में उनका हाथ था। जीवन के प्रथम भाग में शास्त्रीय विचारधारा में आस्था रखता था और प्राचीन आर्थिक परंपरा का समर्थक था। एडम स्मिथ तथा रिकार्डो के सिद्धांतों का अध्ययन किया। बेथम के उपयोगितावाद से भी प्रभावित हुआ। लगान के क्षेत्र में रिकार्डो उसके चिंतन का आधार बना रहा। व्यक्तिगत स्वतंत्रता का समर्थक था। आर्थिक समस्याओं के समाधान में उपयोगितावाद के समावेश का पक्षपाती था। उसने स्वतंत्र स्पर्द्धा और स्वतंत्र व्यापार के सिद्धांत को प्रोत्साहन दिया। अपने सिद्धांत की व्याख्या में माल्थस के जनसंख्या के सिद्धांत का प्रयोग किया। मूल्य निर्धारण के सिद्धांत में सीमांत को महत्वपूर्ण स्थान दिया। संतुलन बिंदु पर मूल्य 'उत्पादन व्यय' के बराबर होता है। शास्त्री-विचारधारा के 'मजदूरीकोष' के सिद्धांत को मानता था। स्वतंत्रस्पर्द्धा और व्यक्तिगत स्वातत्रय का समर्थक होते हुए भी यदि उसने समाजवाद का समर्थन किया तो केवल इसलिये कि पूँजीवाद के अन्याय और दोष स्पष्ट होने लगे थे। साधारण तौर पर वह अबाध व्यापार का समर्थक रहा परंतु आवश्यक अपवादों की ओर भी उसने संकेत किया। साम्यवाद के दोषों को पूँजीवाद के अन्याय के सामने नगण्य मानता था।
मिल का महत्व उसके मौलिक विचारों के कारण नहीं बल्कि इसलिये है कि यत्र तत्र बिखरे विचारों को एकत्र कर उनको एक रूप में बाँधने का प्रयास किया। वह शास्त्रीय विचारधारा और समाजवाद के बीच खड़ा रहा किंतु दोनों में कौन श्रेष्ठ है, इस विषय पर वह निश्चयात्मक आदेश न दे सका। अर्थशास्त्र को दार्शनिक रूप देने और उसे व्यापक बनाने का श्रेय मिल को है। 'अर्थशास्त्र के सिद्धांत' (1848) इसका प्रमुख ग्रंथ है।
खीहा

खीहा एक भारतीय पक्षी है। इसे संस्कृत में प्रियंवद कहते हैं।
इस पक्षी के दो स्पष्ट प्रादेशिक भेद है। एक तो ललमुँही खीहा (रक्तकपोल प्रियंवद) जो हिमालय में गढ़वाल से सिक्किम तक प्राय: २ से ७ हजार फुट की ऊँचाई पर पाए जाते हैं। कभी कदा ये १० हजार फुट तक की ऊँचाई पर भी देखे जाते हैं। इस वर्ग का खीहा ११ इंच का होता है। इसकी चोंच टेढ़ी होती है, ऊपरी पूँछ और डैने का घिरा हुआ भाग काही भूरा होता है और निचला भाग अखरोटी तथा सफेद होता है। ठुड्ढी और गले पर धूमिल भूरे रंग की धारियाँ होती है। यह झाड़ियों में निवास करता है और पहाड़ियों पर ही अधिकांश जीवन व्यतीत करता है। इसकी बोली मधुर होती है। नर पक्षी की बोली दुहरी होती है। दूसरी बोली पहली बोली के तत्काल बाद ध्वनित होती है। यदि मादा उसके निकट होती है तो दूसरी ध्वनि के बाद अपनी मधुर ध्वनि से तत्काल उत्तर देती है। यह पक्षी दूसरे पक्षी की बोलियों का भी प्रत्युत्तर देते हैं। यह पक्षी नाचता भी है। गुबरीला, केंचुआ, कीड़े आदि इसके मुख्य भोजन हैं।
दूसरी जाति का खीहा मुख्यत: दक्षिण भारत के पर्वतों में पाया जाता है। किंतु आबू की पहाड़ियों, मध्य प्रदेश और खानदेश के आसपास भी ये देखे जाते है। यह ललमुँही खीहा से कुछ छोटा होता है। इसका ऊपरी भाग भूरा और माथा काला होता है। आँख के ऊपर एक सफेद पट्टी सी होती है, जिसके ऊपर काली काली किनारी होती है। छाती और पेट पर एक पतली काली भूरी लकीर होती हे। चोंच पीली होती है। इसकी बोली सामान्यत: कर्कश होती है पर कभी कभी यह मधुर सीटी भी बजाता है। लोग सीटी बजाकर अपने निकट रखने का प्रयास करते हैं। यह अपनी लंबी तलवारनुमा चोंच से फूलों का रस चूसता है। वैसे, कीड़े मकोड़े भी इसके भोजन हैं।
नेटफ्लिक्स

नेटफ्लिक्स (अंग्रेज़ी: Netflix) एक अमेरिकी कंपनी है, जो उपयोग अनुसार इंटरनेट के माध्यम से लोगों को मीडिया उपलब्ध कराती है। यह भारत, ऑस्ट्रेलिया, न्यू ज़ीलैंड, दक्षिण अमेरिका, जापान, उत्तर अमेरिका, और यूरोप के कुछ भाग जैसे डेनमार्क, फ़्रांस, जर्मनी, नेथरलैंड, नॉर्वे, स्वीडन, फिनलैंड, स्विट्ज़रलैंड, ऑस्ट्रीया, बेल्जियम, लक्ज़ेम्बर्ग, आयरलैंड, स्कॉटलैंड और इंग्लैंड में उपलब्ध है। यह अमेरिका में डीवीडी के माध्यम से भी भेजा जाता है। इसका निर्माण 1997 में केलिफोर्निया में किया गया था। यह सदस्यता सेवा 1999 में शुरू किया। 2009 में यह कुल 1,00,000 शीर्षक में डीवीडी प्रदान करने लगा।

इतिहास

नेटफ्लिक्स की स्थापना 1997 को मार्क रैंडोल्फ और रीड हसटिंग्स के द्वारा स्कॉट वेली, केलिफोर्निया में की गई। यह पहले भी प्योर सॉफ्टवेयर नामक कंपनी में कार्य कर चुके थे। रैंडोल्फ माइक्रोवेयरहाउस नामक कंपनी के सह-मालिक थे, जो कम्प्युटर मेल के द्वारा कार्य करती थी। इसके बाद वह बोरलेंड नामक एक अंतरराष्ट्रीय कंपनी में प्रचार के अनुभाग में उपाध्यक्ष के पद पर कार्य किए। हस्टिंग जो एक गणित के शिक्षक के रूप में कार्य किए थे। वह प्योर सॉफ्टवेयर को $70 करोड़ में बेच दिया। उसके बाद हस्टिंग ने 25 लाख डॉलर का निवेश कर नेटफ्लिक्स नामक कंपनी की स्थापना की। उन्हें इसका विचार तब आया जब वह अपोलो 13 के लिए $40 डॉलर का अधिभार लगाया गया। क्योंकि वह उसे तय दिन में नहीं दे सके थे। नेटफ्लिक्स ने अपने जालस्थल को 29 अगस्त 1997 में खोला था। तब उनके पास 30 कर्मचारी थे। जबकि 925 कार्य हेतु वह किराए दिए थे। नेटफ्लिक्स ने मासिक रूप से सदस्यता शुल्क लेने की प्रक्रिया सितम्बर 1999 में शुरू की। एकल किराए पर देने के सेवा को वह वर्ष 2000 की शुरुआत में ही बन्द कर दिये। इसके बाद इस कंपनी का नाम एक व्यावसायिक कंपनी के रूप में हुआ।

कानूनी मामले और विवाद

2004 में नेटफ्लिक्स पर मुकदमा दायर किया था, क्योंकि उसने "एक दिन" में "असीमित" मीडिया पहुंचाने का झूठा दावा करने वाला विज्ञापन दिखाया था।
2015 में नेटफ्लिक्स को अंतरराष्ट्रीय कॉपीराइट उल्लंघन करने का दोषी पाया गया। ये मामला 1948 में बने एक इतालवी फिल्म का
शुभलक्ष्मी पणसे

शुभलक्ष्मी पणसे इलाहाबाद बैंक की अक्टूबर 2012 से मुख्य प्रबंध निदेशक हैं। इससे पहले ये बैंक ऑफ महाराष्ट्र में विभिन्न पदों पर काम कर चुकी हैं। नवंबर 2009 से अक्टूबर 2012 तक वे विजया बैंक की कार्यकारी निदेशक थीं। बैंकिंग क्षेत्र में अपने 33 साल के उल्लेखनीय करियर के दौरान इन्हें कई विशिष्ट सम्मान प्राप्त हो चुके हैं।
बोरागू

वनस्पतीय नाम एचिनोच्लोया स्ताग्निना, [Echinochloa stagnina] इसका उत्पादन नाइजर नदी के डेल्टा क्षेत्र में होता है, इसे फुलानी जन जाति के लोग उगाते थे, वे इसे भोजन तथा मदिरा निर्माण में प्रयोग करते थे, इसकी विशेषता है बाढ़ के प्रति प्रतिरोधक होना,

प्रयोग

भोजन में, पोषण में तथा मिट्टी के सरक्षण में प्रयोग होता है

बाहरी कडिया

http://books.nap.edu/openbook.php?record_id=2305&page=251
काशीराम दास

काशीराम दास (अनुमानतः १६वीं-१७वीं शताब्दी में जन्म) मध्यकालीन बांग्ला के प्रसिद्ध कवि थे। उन्हें 'काशीरामदास' या 'काशीराम देव' भी कहते हैं। उन्होने महाभारत का संस्कृत से बांग्ला में पद्यानुवाद किया। उनके द्वारा रचित यह ग्रन्थ 'भारत पाँचाली' या 'काशीदास महाभारत' के नाम से जाना जाता है। उनके द्वारा अनूदित महाभारत ही बांग्ला भाषा में सबसे अधिक लोकप्रिय है। बंगला रामायण के रचयिता कृत्तिवास ओझा के समान ही इनकी ख्याति बंगाल के जनकवि के रूप में है।

परिचय

काशीरामदास का जन्म १६वीं शताब्दी के उत्तरार्ध में हुआ था। अपने महाभारत के प्रारंभ में उन्होने अपना कुछ परिचय दिया है। इसके अनुसार 'इंद्राणी' नामक देश के सिंगि ग्राम में इनका पैतृक निवास था। इंद्राणी बर्दवान जिले के उत्तर में स्थित परगना है। काशीराम के प्रपितामह का नाम कमलाकान्त, पितामह का सुधाकर एवं पिता का प्रियंकर था। इनके बड़े भाई का नाम श्रीकृष्णदास अथवा श्रीकृष्णकिंकर था। इनके एक छोटे भाई भी थे जिनका नाम गदाधर था। काशीराम के दोनों भाई भी कवि थे। श्रीकृष्णदास अथवा श्रीकृष्णकिंकर की एक रचना 'श्रीकृष्णविलास' नाम से प्राप्त है।
इनके छोटे भाई गदाधर के नाम से 'जगन्नाथमंगल' या 'जगतमंगल' नामक एक रचना मिलती है। इसमें कवि ने कई पीढ़ियों तक अपने पूर्वपुरुषों की नामावली दी है। प्रपितामह, पितामह, पिता के नाम काशीरामदास ने भी दिए हैं। इस परिचय में इस बात का उल्लेख मिलता है कि इन लोगों के प्रपितामह उड़ीसा में रहने लगे थे। काशीरामदास ने 'भारतपुराण' पांचाली छंद में रचा, इस बात का भी उल्लेख इसमें है।

काशीरामदासकृत महाभारत

काशीरामदास का स्थान बँगला महाभारत के अनुवादकर्ताओं में अत्यंत उच्च है। इनके पूर्व दो अन्य प्रसिद्ध महाभारत रचयिता हो चुके हैं, एक संजय और दूसरे श्रीकर नंदी। इसमें संदेह नहीं कि काशीरामदास को अपने पूर्ववर्तियों की महाभारत संबंधी रचनाओं से बहुत सहायता मिली है परंतु उनकी मौलिकता में इतने पर भी अंतर नहीं आता।
काशीरामदास का महाभारत व्यासरचित संस्कृत महाभारत का अविकल अनुवाद नहीं है। इसमें कुछ पुराणों के उपाख्यान और कुछ पूर्ववर्ती महाभारतों के उपाख्यान हैं। इन उपाख्यानों को इन्होंने अपनी मौलिक प्रतिभा एवं कल्पना द्वारा सुंदर काव्य रूप में उपस्थित किया है। अलंकारों का प्रयोग, भाषा एवं भावों का माधुर्य, इन सबने मिलकर काशीरामदास के महाभारत को अत्यंत लोकप्रिय बना दिया है।
ऐसा कहा जाता है कि काशीराम संपूर्ण पर्वों का अनुवाद नहीं कर पाए थे। वे केवल आदि पर्व, सभा पर्व एवं विराट् पर्व का अधिकांश लिख पाए थे कि उनकी मृत्यु हो गई। इसका समर्थन उनके भाई के पुत्र नंदरामदास की उक्ति से होता है, जो इनके नाम से प्राप्त महाभारत के उद्योग पर्व के प्रारंभ में है। इसमें उन्होंने स्पष्ट रूप से कहा है कि मेरे 'खुल्ल तात' काव्य संपूर्ण न कर पाए। मृत्यु के समय उन्हें इसका अत्यंत दु:ख था और मेरे यह आश्वासन देने पर कि मैं उसे समाप्त करूँगा, वे मुझे आशीर्वाद देकर स्वर्ग चले गए। उन्हीं के प्रसाद से मैंने यह पुराण रचा है।
जैंती तहसील

जनसांख्यिकी

तहसील के अधिकार क्षेत्र में कुल ११७ गाँव आते हैं, और २०११ की जनगणना के अनुसार इसकी जनसंख्या ३०,९८१ है।